Farid Uddin Attar 



SABOR PTICA 



Početak sabora 


Pupavka prilazi i kaže: 

PUPAVKA: Jednog su se dana sve ptice svijeta, 
one poznate i one nepoznate, sastale na 
velikom ptičjem saboru. 

Kad su se skupile, Pupavka, uzbuđena i puna 
nade, stade na svoje mjesto u sredini. Pupavka 
se smjesti među ptice i uzme riječ. 

PUPAVKA: Drage ptice, dani mi prolaze u 

tjeskobi. Među nama vidim samo svađe i 
prepirke, zbog komadića zemlje ili nekoliko 
zrna žita. Ptice, mi ne možemo tako dalje. 

Godinama putujem nebom i zemljom. Obišla 
sam golem prostor i znam mnogo tajni. Poslušajte me. Mi imamo kralja. 
Moramo krenuti u potragu za njim. Ako ga ne nađemo, izgubljene smo. 

PTICE: Kralja! Ali imali smo mnogo kraljeva. Sto će nam još jedan? 

V 

PUPAVKA: Čekajte, Čekajte ptice! Kralj o kojem ja govorim je naš 
pravi, zakoniti kralj. On boravi iza brda Caf i ime mu je Simorg. 
Nekada nam je bio blizu, ali smo se s vremenom od njega udaljile. 
Sada je put k njemu nepoznat i treba imati lavlje srce za taj put. Ja 
ne mogu krenuti sasvim sama. Ali osjećam da bi bila sramota živjeti a 
ne naći Simorga. 

ČAPLJA: Je li sigurno da Simorg uopće postoji? 

PUPAVKA: Da. Jedno divno svjetleće pero palo je usred noći u Kinu i 
glas o njegovu sjaju preplavio je Čitav svijet. Ono je trag Simorgova 
postojanja i jamstvo njegovoj slavi. Postoji crtež pera. On je utisnut u 
svakom srcu. Pogledajte. 

Razvije komad svile na kojoj je nacrtano pero. Ptice se primaknu da bi 
ga vidjele. Pored pera je nekoliko kineskih znakova. Jedna od ptica 
upita: 

GOLUBICA: Što tu piše? 

PUPAVKA: "Pođite u potragu - makar u Kinu." 

VRABAC: Da! Pođimo! Tako sam nestrpljiv da upoznam svoga vladara! 
Iz jame u koju sam upao nazire se uže nade. Krenimo! 

Ponosan, ukočen, vojnički opremljen, up lete se Sokol: 

SOKOL: Ja, Sokol, odmaram se na kraljevoj ruci. Moj je život ozbiljan 
i discipliniran. Ja savršeno izvršavam svoju dužnost. Zašto bih ja želio 
vidjeti Simorga, Čak i u snu? Ne osjećam se pozvanim da putujem. 

V 

Dovoljno sam cijenjen na kraljevoj ruci. Želim ostati uz njega Čitav 
svoj život. 

PUPAVKA: Nije uvijek dobro živjeti u blizini kraljeva. Gledaj! 

Ulazi kralj. Pupavka se smjesti blizu njega i ispriča priču : 

PUPAVKA: Ovaj je kralj darovao robu dragocjenu halju. I rob se u njoj 
našao na putu. Bilo je vruće. Vjetar je dizao prašinu. Rab obriše lice 
rukavom svoje halje. Ovako. 

Pupavka pokaže pokret brisanja Hca i doda: 

PUPAVKA: Istog Časa kralj ga dade nabiti na kolac. 

SOKOL: I onda? 

Pupavka pokaže drugog kralja. 

PUPAVKA: Jedan drugi kralj dozna da je neki prosjak ludo zaljubljen u 
njega, i da svoju ljubav objavljuje po cijeloj zemlji. 

Pojavljuje se prosjak i pjeva: 

PROSJAK: Volim svoga kralja, ne volim nikoga osim njega . . . 

KRALJ: Hej! Dođi ovamo! 

Prosjak pade na koljena u prisutnosti kralja koji mu reče: 

KRALJ: Ako si u mene zaljubljen, biraj: ili ćeš odmah napustiti zemlju 
ili će ti glava biti odrubljena. 

Pun zebnje, prosjak oklijeva tren ... 

PROSJAK: Radije ću otići. 

KRALJ: Neka mu se odsiječe glava! 

Jedna ptica ustane i upita kralja: 

PRVA EGZOTIČNA PTICA: Ali on je nevin! Zašto ga ubiti, njega, koji 
te voli. 

KRALJ: Njegova ljubav nije prava kad mu je draža glava! 

Prosjaku odsijeku glavu. Sokol je pažljivo slušao i ponovo upita Pupavku: 

SOKOL: Slušam te. Ali mi nije potpuno 
jasno Što želiš reći. 

Pupavka pokaže trećeg kralja govoreći 

PUPAVKA: Kralj je posjedovao prelijepog 
roba i bio mu je posebno naklonjen. Davao 
mu je divnu odjeću hoteći da mu uvijek 
bude pred očima. 

Krasan rob stupi na scenu vrlo blijed. 

Pupavka uzme jabuku i stavi mu je na glavu. 

PUPAVKA: Svakog dana robu su stavljali na 
glavu jabuku i kralj je vježbao gađanje 
lukom. 

Jedna ptica upita: 

DRUGA EGZOTIČNA PTICA: Zašto je rob tako blijed? 

PRVA EGZOTIČNA PTICA: Još pitaš? 

PUPAVKA: Kad je strijela pogađala cilj, cijeli je dvor pljeskao kralju. 

Kralj pogodi jabuku dvjema strijelama. Svi plješću. Svaki put Pupavka 

mijenja jabuku na glavi roba. Kralj se priprema odapeti treću str ij e/u. 

PUPAVKA: Ali, jednoga dana, na nesreću, rob bi ranjen. 

Str ij e/a rani roba i on se zanjiše. Kralj plane srdžbom. 

KRALJ: Nespretnjakoviću! Glupane! Ja sam najbolji strijelac u 

kraljevstvu. To je njegova pogreška! Dogodilo se jer se micao! 
Dokrajčite ga! 

I ubiju roba. Sokol upita Pupavku: 

SOKOL: Zašto uvijek odgovaraš pričama? 

PUPAVKA: Kralj naređuje, podanici izvršavaju glupa naređenja! 

Ptice zažamore. Pupavka se obrati publici: 

PUPAVKA: Da bi izbjegle putovanje, ptice su pronalazile tisuće isprika. 

Da bi ih nagovorila, Pupavka im je ispričala tisuće priča. AH njihov 

strah je još uvijek bio vrlo jak. Patka je obiŠ/a osta/e ptice i viknula: 

PATKA: Ne, ne i ne! Ako želite, idite, ali ja, Patka, ne idem nikamo. Ja 
sam suŠta Čistoća, ja provodim život u vodi. Tko se na vodi drži kao 
ja? Zasigurno imam Čudesnu moć. Ne, ne i ne. Ja neću otići. 

Jarebica se pridruži Patki i reče: 

JAREBICA: Ni ja ne idem. Ja sam Jarebica, moj je život drago 
kamenje. Ljubav prema dragocjenostima upalila je vatru u mom srcu, 
vezala me za planinu gdje ih nailazim. Ne mogu napustiti planinu. 

PATKA: Hranim se i živim u vodi. I svoju tugu operem vodom, ne volim 
suhuzemlju. Kako da napustim svoju vodu? 

JAREBICA: Ja kamenje jedem i na kamenju spavam. Volim kamenje jer 
je vječno. Bez kamenja ću umrijeti! 

PUPAVKA: Zbogom, Patko, zbogom, Jarebice! 

Patka i Jarebica napuštaju sabor. Pupavka se snažnim glasom obrati 
ostalima: 

PUPAVKA: Slušajte me. Simorg je skriven iza vela. Kada se pojavi, ma 
koliko to bilo kratko, njegovo lice, sjajno kao sunce, baca tisuće sjena 
na zemlju. Sjene su ptice. Vi. Sve ste vi samo Simorgova sjena. Zar je 
onda važno živjeti ili umrijeti? Da je Simorg želio ostati skriven, ne bi 
nikada pokazao svoju sjenu. Ali on je to učinio. Kako je nemoguće 
pogledati mu u lice, napravio je ogledalo u kojem se odražava. 

GOLUBICA: Koje je to ogledalo? 

PUPAVKA: To je tvoje srce. 

DRUGA EGZOTIČNA PTICA: Zašto stalno govoriš u zagonetkama? 

PUPAVKA: Zar ti nisam već odgovorila? 

V 

Među pticama raste negodovanje i uzbuđenje. Cap/ ja upita: 

ČAPLJA: Tako sam nestrpljiva da krenem ali se bojim. Tko je zapravo 
taj kralj? Objasni mi! 

PUPAVKA: Pogledaj ovu princezu. 

Ulazi princeza s pratiljom. 

PUPAVKA: Jednoga dana, na jednoj šetnji, ona ugleda roba 

nevjerojatne ljepote i on joj u trenutku zarobi srce. 



Pojavi se rob. Princeza je zapanjena, ali rob je ne opazi. Pratilja upita 

princezu (to je ptica koja postav/ja pitanja, Pupavka odgovara za 

princezu). 

PRATILJA: Princezo, Što ti je? 

PRINCEZA: Svladala me ljubav. Spremna 
sam odreći se i Časti i života. 

PRATILJA: Ljubav prema robu? 

PRINCEZA: Znam. Ne mogu s njim 

razgovarati. Ali ako ne progovorim, umrijet 
ću od tuge. 

PRATILJA: Što želiš zapravo? 


PRINCEZA: Želim uživati u njegovoj prisutnosti ali tako da on toga 
nije svjestan. 


PRATILJA: Noćas ćemo ga tajno dovesti. On neće ništa znati. 


Pratilja se približi robu i pokazuje priču koja slijedi: 

PRATILJA: Došla sam tajno do roba pretvarajući se da se želim s njim 
provesti, i zatražila sam dva pehara vina. U njegov sam stavila 
uspavljujuće sredstvo i on je ubrzo izgubio svijest. Kad je pala noć, 
tajno sam ga prebacila do princeze. 


Prekrije velom lice roba. 


PRATILJA: Posjeli smo ga na zlatno prijestolje, stavili nisku bisera na 
glavu. U ponoć, on otvori oci. 

Miču koprenu. Rob je zapanjen i obamro. Sokol govori umjesto njega. 

ROB: Gd je sam? Kakva je ovo palaca? Odakle sagovi? Svijeće 
namirisane ambrom? Ova glazba? 

U taj Čas ulazi princeza. Rob je zapanjen njezinom ljepotom. 

ROB: Tko si ti? Očaran sam ljepotom tvoga lica. 

Princeza se približi i zagrli ga. 

ROB: Preneražen sam. Izgubio sam i razum i život. Više nisam na ovom 
ali nisam ni na drugom svijetu. 

PRINCEZA: Jesi li žedan? 

ROB: Žarko žedan. 

PRINCEZA: Evo vina. 

Piju. Onda se ispruže na krevet i vode ljubav. Za to vrijeme prat i/ ja 
nastavlja pričati. 

PRATILJA: Cijelu noć sunce vina kružilo je pod svjetlošću svijeća. 
Cijelu noć oko roba bilo je vezano za lice princeze. Cijele noći vodila je 
ljubav, plačući. 

Princeza se polako povuče od roba. 

PRATILJA: U toj je tlapnji rob ostao do zore. A onda ga novi prasak 
uspava i vrate ga na mjesto gdje je bio. 

Budi se u blizini drugog zaspalog roba. Krikne. Drugi rob, probuđen, 
skoči i upita: 

DRUGI ROB: Ali što ti je? 

ROB: Gdje sam? 

DRUGI ROB: Kako to, gdje smo? 

ROB: Što se dogodilo? Pomozi mi! 

DRUGI ROB: Prošla je noć, zašto viČeŠ? 

ROB: Jao, jao! 

DRUGI ROB: Ali stani! Što ti se dogodilo? 

ROB: Ono što sam vidio, nitko neće vidjeti, nitko! 

DRUGI ROB: Što si vidio? Barem mi ispričaj! 

V 

ROB: Ne mogu. Sretan sam. Sto sam vidio, vidio sam u drugom tijelu. 
Ništa nisam Čuo, a Čuo sam sve. Ništa nisam vidio, a vidio sam sve. 

DRUGI ROB: Ti si to samo sanjao! 

ROB: Ne znam da li sam sanjao, ne znam da li sam bio pijan. 

Rob ustaje. 

DRUGI ROB: Kamo ćeš? 

ROB: Ne znam kamo idem. Ali moram otići. Moram otići. 

On žurno ode. Ptice su ludo uzbuđene pričom. Hodaju u svim pravcima , 
neke već počinju let, kao da se pripremaju za odlazak. U tom Času 
Papiga se umiješa vičući: 

PAPIGA: Samo Čas! Samo čas! 

PUPAVKA: Što želiš. Papigo? 

PAPIGA: Tako sam lijepa a zli su me 
zatvorili u željezni kavez. 

PUPAVKA: I onda? 

PAPIGA: Toliko bih željela uzdići se do 
Simorgovih krila, a ne mogu, jer sam u 
kavezu. 

Pupavka otvori kavez. Papiga izađe i otkriva 
slobodu. Pjeva, trenutak. Onda sretne Pauna, 
uplaši se i vrati se u kavez. 

PAPIGA: Od jutra me hrane Šećerom. Nosim ogrlicu od zlata. Dobro mi 
je u kavezu. Volim svoj kavez. 

PUPAVKA: Ti nemaš nikakvu predodžbu o sreći. Ti nisi badem, ti si 
samo bademova ljuska. 

Pojavi se Paun, raširi svoju lepezu. Pupavka ga upita: 

PUPAVKA: A ti? 

PAUN: Stoje? 

PUPAVKA: Želiš li otići? 

PAUN: Nikako. Ja nisam kao ostale ptice. Izgubio sam kraljevstvo, i 

sada Čekam, u progonstvu, plemenito srce koje će 
mi vratiti moje prijestolje. Simorg mi nije važan! 
Pogledaj mojih sto tisuća boja! 

PUPAVKA: Vidim sto tisuća boja, ali vidim i tvoje 
dvije ružne noge. 

Posramljen zbog nogu, Paun ih pokusa sakriti. 

Ptice prasnu u smijeh. On iziđe pognut, praćen 
kikotanjem. 

bok je izlazio, Pupavka mu reče: 

PUPAVKA: U usporedbi s oceanom, tvoje kraljevstvo je jedva jedna 
kap. Zašto se brinuti za kap, kad se može imati ocean? 

Opazivši vrapca kako nastoji neprimjetno izići, zaustavi ga: 

PUPAVKA: Kamo ideš, Vrapče? 

VRABAC: Ja? 

PUPAVKA: Da, ti, bio si tako nestrpljiv da krenemo. 

VRABAC: Oh, ja sam tako slab. Kao vlas sam krhak. Nemam snagu ni 
koliko je ima mrav. Strašno želim vidjeti Simorga, ali kako da dođem 
do njega ovako slab? Na putu bih umro. 

Polako ulazi jedan Čovjek. Pupavka ga pokaže. 

PUPAVKA: Sjećaš li se ovog hrabrog čovjeka? 

VRABAC: Ne. 

PUPAVKA: B io je svetac. Savršen. Pun znanja, mudar. Neusporediv s 
drugim ljudima, barjak svijeta. Kad su ga htjeli ubiti, rekao je tek: 
"Ja sam istina". Da bi ga kaznili, odsjekli su mu i ruke i noge. Krv mu je 
obilato tekla iz tijela i on je blijedio. Brzo je protrljao lice svojim 
dvjema odsječenim rukama, govoreći: "Kao što krv daje boju ljudskom 
licu, tako će danas i mome vratiti rumen. Ne želim problijedjeti ni 

pred Čijim očima. Mogli bi pomisliti da se bojim. Želim biti crven. Kada 
se krvnik okrene k meni, vidjet će hrabrog Čovjeka. Svijet je truplo 
nistavila. Čega bih se bojao?" 

Čovjek izlazi u tišini. Ptice utihnu. 

Pupavka ih stade bodriti. 

PUPAVKA: Dakle: Više ništa ne kažete? JoŠ uvijek se bojite smrti? 

Ptice ne odgovore, spuste glavu. 

Pupavka ide od jedne do druge. 

PUPAVKA: Ova ptica voli samo svoj kavez. Druga ne želi napustiti baru 
ili planinu. Ova se osjeća kao mrav. Druga misli da je kralj. Tisuće 
spodoba lukavo su zavedene potjerom za nevažnim i mrtvim stvarima 
ovoga svijeta. A sve kažu: "Zašto da napustimo tihu, mirnu sreću u 
kojoj uživamo?" A srce? 



u 



Posljednje isprike 


Nagovorene, ptice su gotovo spremne da krenu. Odjednom, zaČuju 

5/avujevu pjesmu. Zaustave se i trenutak slušaju. Fascinirane su. 

Pupavka se obrati publici: 

PUPAVKA: Kad su ptice već strepile od polaska, zaČule su Slavujev 
pjev. Sadržavao je Čitav jedan tajni svijet. Slavuj je pjevao o 
tajanstvima, zatvorivši kljun ostalim pticama. 

5/a vu j se obra ti p ti čama: 

SLAVUJ: Tajne ljubavi su mi poznate. Ljubavne pjesme pjevam cijele 
noći. Stalno pronalazim nove tajne. Tko me sluša gubi razum. Obnevidi. 

Pokazuje ružu koju je držao skrivenu. 

SLAVUJ: Kada se početkom proljeća ljupkim mirisom na svijetu pojavi 
ruža, otvaram joj srce. Moje muke nestaju. Ako se ne pojavi, Šutim. 
Moje tajne ne poznaje cijeli svijet, ali ruža ih sigurno zna. Sav sam 
uronjen u ljubav prema ruži. O vlastitom postojanju niti ne sanjam. Za 
sebe želim samo ružu. Dosezanje Simorga iznad je mojih snaga. 
Ljubav prema ruži dostaje Slavuju. Kako mogu ma i jednu noć ostati 
daleko od nje? 

PUPAVKA: Znaš li zašto se kraljeva kći nasmiješila dervišu? 

SLAVUJ: Ne. 

Pupavka se obrati Golubici: 

PUPAVKA: Pričaj. 

SOLUBICA: Kralj je imao prekrasnu kćer, lijepu kao mjesec. 

Nemoguće je bilo pogledati je, a da se Čovjek u nju ne zaljubi. OČi su 
joj, sklopljene snom ili laganim pijanstvom, budile neprekidnu strast. 
Najčistiji rubin sušio se od ljubomore pred sjajem njezinih usana. Da 
je Šećer znao tu slast, istopio bi se od srama. 

Pojavljuje se derviš, opazi princezu i ukoči se. Sam derviš reče: 

DERVIŠ: Sudbina je odredila da siroti derviš ugleda taj sjajni mjesec 

i bezumno se zaljubi. U ruci je jedan čovjek držao okrugao kruŠČić 
koji ispusti na put. 

Princeza se zaustavi pred dervišom, nasmiješi se i reče : 

PRINCEZA: Princeza mu se u prolazu nasmiješi i nestane kao zadnja 
zraka sunca. 

Ona nestane. 

DERVIŠ: Zbog tog smiješka, derviš je pao u prašinu. 

Nije više imao mira, ni danju ni noću. Ljubav prema princezi mučila mu 

je dušu. Padne na zemlju i jadikuje: 

^ 

DERVIŠ: Zar nijedan dan neće odmijeniti ovu noć? Zar je svjetlo neba 
ugašeno? Uronjen sam u uzavrelu krv. Gospode, na Što me podsjeća 
ova noć? Isto je tako duga i tamna kao i njezina kosa. Gorim ludilom 
moje ljubavi. Gdje mi je život koji ću provesti u opisivanju ove boli? 
Gdje mi je strpljenje? Gdje je razum? Gdje sreća ako ona ne usliša 
moju želju? Gdje ruka, da bih posuo glavu prašinom s puta? Gdje mi je 
stopa da bi tražila put prema prijatelju? Gdje je oko da bi još vidjelo 
njezino lice? Gdje je dan da bih dok traje, zapomagao, jadikovao? 
Kakva je ovo ljubav, kakva je ovo bol, što je ovo? 

U tom trenutku pojavi se princeza i pozove ga: 

PRINCEZA: Psssst! 

Derviš ne ustane isti čas. 

PRINCEZA: Ti koji spavaš ... ovdje, digni glavu ... 

On digne glavu, primijeti princezu i padne ničice, drhteći na zem/j i. 

DERVIŠ: Princezo ... 

PRINCEZA: Odlazi odavde. Slušaj me. 

DERVIŠ: Ne mogu. Ne, nemoj me tjerati. 

PRINCEZA: Bolje da te ovdje ne vide moji ljudi. Odsjeći će ti glavu. 

DERVIŠ: Od dana kad sam se zaljubio u tebe, odrekao sam se života. 
Za tebe sam spreman žrtvovati sve, samo ako zatražiš. Bez tebe sam 
bez roditelja, prijatelja, bez strpljenja. Otvori mi vrata. 

PRINCEZA: Hladan je tvoj dah. Nemoj kovati planove za svoje srce. 
Radije obrati pažnju na odoru koju nosiš. Ti ne možeš probuditi ljubav. 

Odloži. 

DERVIŠ: Ti si sunce, ja sam sjena. Kako da postojim bez tebe? 

PRINCEZA: Ali među nama ništa nije moguće. Ništa. Rekla sam ti. 
Dakle, odlazi. 

DERVIŠ: Ništa? 

PRINCEZA: Ništa. Spasi glavu i nestani. 

DERVIŠ: Odgovori mi barem na jedno pitanje. 

PRINCEZA: Koje pitanje? 

DERVIŠ: Kad si me srela, nasmiješila si se? 

PRINCEZA: Da. 

DERVIŠ: Zašto? 

PRINCEZA: Kad sam te vidjela, osjetila sam da ćeš ispasti budala. 
Zato sam se nasmiješila. Ali to nije bio ljubavni smiješak. Nasmiješila 
sam se iz sažaljenja. Zbogom, neznalico. 

Nestane. Derviš no tlu duboko klone. Pupovko se obrati Slavuju : 

PUPAVKA: Ruža se ne smiješi. Svakog se novog proljeća smije Slavuju. 
Izaberi ljubav koja ne umire. 

U tom Času zaČuju huk sove. Pupavka joj reče: 

PUPAVKA: A ti, Sovo, kakvu ćeš naći ispriku? 

SOVA : Ja? Oh, ja živim daleko, u jednoj srušenoj kući. 

Rođena sam u ruševinama i tamo mi se sviđa. Pronašla 
sam stotine naseljenih mjesta za stanovanje, ali jedna 
su u neslozi a druga u mržnji. Kad netko želi živjeti u 
miru, mora otići u ruševine. 

Iznenada i s krsnu dva lopova. 

PUPAVKA: Ako tužno stanuješ usred ruševina, to je zato što su u njima 
skrivena bogatstva. 

SOVA: Bogatstva? Da, bez sumnje. Bogatstva postoje samo u 

ruševinama. Volim zlato. Ne mogu otići tražiti Simorga. Volim samo 
bogatstvo i ruševine. 

PRVI LOPOV: Dakle? 

DRUGI LOPOV: Bojim se. 

PRVI LOPOV: I ja. Strah ima noću poseban miris. 

DRUGI LOPOV: Putem prolaze dva Čovjeka. 

PRVI LOPOV: Približava se i miris straha. 

DRUGI LOPOV: Strašno jak miris. 

Dva se Čovjeka pojave na planinskom putu. Kad su doŠU do visine na 
ko jo j su iopo vi, oni iskoče pred n jih. 

PRVI LOPOV: Stoj! Novac, dragocjenosti! 

PRVI PUTNIK: Pustite me da prođem, nemam ništa. 

Dva lopova puste prvog putnika da prođe ne pretraživši ga. 

DRUGI LOPOV: Prođi. 

Upitaju drugog putnika 
DRUGI LOPOV: A ti? 

DRUGI PUTNIK: Ni ja nemam ništa. 

PRVI LOPOV: Nemaš ništa? 

DRUGI PUTNIK: Ne. 

PRVI LOPOV: A ipak mirišeš na strah. Pretražit ću te. 

Lopov ga pretraži i ne nađe ništa. 

DRUGI PUTNIK: Rekao sam vam da nemam ništa. Pustite me da 
prođem kao i moj prijatelj. 

DRUGI LOPOV: Skini odjeću. 

DRUGI PUTNIK: Odjeću? 

DRUGI LOPOV: Požuri! 

Pod prijetnjom, počne se skidati. Grubo ga požuruju. JoŠ uvijek nisu 

naŠU ništa. 

DRUGI PUTNIK: Vidite da nemam ništa! Rekao sam vam! Zašto derete 
moje odijelo? 

PRVI LOPOV: Ali odakle dolazi ovaj miris straha? 

DRUGI PUTNIK: Miris straha? Kakav miris straha? 

DRUGI LOPOV: Moraš nam odgovoriti prije nego Što odeš odavde! Ti 
se bojiš! Ako nemaš ništa, zašto se bojiš? 

DRUGI PUTNIK: Ne bojim se! Ja nemam ... 

Tog se trena začuje dugotrajan i snažan prdež. Dva lopova pogledaju 
putni kovu stražnjicu. 

PRVI LOPOV: Dakle, tu si ga sakrio? 

Izvade iz stražnjice smotuljak zlatnika. 

Pupavka uzme zlatnike i baci ih Sovi govoreći: 

PUPAVKA: Zlato je kao Šepavi magarac. Ima težinu ali nema nikakvu 
vrijednost. Vrati se i sahrani u vlastitim ruševinama. 

Prvi putnik reče Sovi: 

PRVI PUTNIK: Jednog sam dana zaradio dva srebrnjaka. Stavio sam 
jedan komad u jednu, a drugi u drugu ruku. Da sam oba stavio u istu 
ruku, ne bih mogao spavati cijelu noć. 

Pupavka se obrati pticama: 

PUPAVKA: Još uvijek oklijevate? 

Ptice ništa ne odgovore. 

PUPAVKA: Neki čovjek ode u Perziju. Kad se vratio, sve je izgubio, 
novac, snagu - Čak i jedno oko. Usne su mu bile suhe. Prijatelji su ga 
pitali: "Ali što se dogodilo?" On odgovora: "Slučajno sam prolazio 
ispred jedne kuće. Vrata su bila otvorena. Vidio sam ljude koji su 
Šutjeli. Bili su Čisti. Imali su u ruci bocu mutnog vina. Ne znam više 
ništa, osim da sam sve izgubio." Onda su ga prijatelji upitali: "Ali što 
su ti napravili? Sto su ti rekli?" I čovjek odgovori: "Jednostavno su mi 
rekli: 'Uđi'!" 


16 


Priču poprati začuđena tišina. Ipak, jedna ptica upita: 

PTICA: Što znači ova priča? 

PUPAVKA: "Jednostavno su mi rekli: 'Uđi'?" 

ČAPLJA: Ali reci nam, zašto da napustimo naš život? 

PRVA EGZOTIČNA PTICA:ZaŠto željeti takvo užasno putovanje? 

ČAPLJA: Gdje da nađemo snagu? 

PUPAVKA: Ptice bez ambicije! 

Zapanjene tonom njezina glasa, ptice uŠute i slušaju. 

PUPAVKA: ZaŠijte kljunove. Prestanite se zvati 

mravima i prosjacima. Progutajte isprike. Ljubav voli 
teške stvari. Ne oklijevajte, povucite ruke iz 
djetinjstva, stanite na noge, udarajte krilima! Ako sve izgori, izgorjet 
ćemo svi. 

Pupavka se postavi na Čelo leta i reče: 

PUPAVKA: Na put. 

Ptice se svrstaju iza nje i u jatu odlete. 

U pustinji 


Jedan Čas lete lagano, u tišini. Zatim nam Pupavka reče: 

PUPAVKA: Isprva su morale prijeći dugačku užarenu pustinju. Vjetar 
je puhao bez prestanka. Katkad su se čuli jecaji sa zemlje. Zatim je 
zavladala duboka tišina. 

U letu, ptice joj postav/jaju pitanja: 

ČAPLJA: Zašto je put tako pust? 

PRVA EGZOTIČNA PTICA: Kako ćemo jesti i piti? 

VRABAC: Vruće mi je, bole me oči. 

GOLUBICA: Reci nam Što nas Čeka sutra, i kasnije. 

DVIJE PTICE: Pričaj nam o običajima na Simorgovu dvoru. 

SOKOL: Kako bismo se trebali držati? Objasni nam ako znaš! 

PRVA EGZOTIČNA PTICA: Vjetar me osljepljuje. Ne vidim kud me 
vode krila. 

Jedna ptica zaostane. 

PTICA KRIVAC: Ne mogu više. Pretežak mi je teret mojih grijeha. 
Pupavka odleti u pomoć. 

PUPAVKA: Hajde, leti, ne očajavaj! 

PTICA KRIVAC: Moji me grijesi vuku zemlji. 

PUPAVKA: Naprijed! 

PTICA KRIVAC: Ne mogu! Padam! Tako sam bijedna! 

Pupavka je prisili da leti dalje. I Vrabac reče: 

VRABAC: I ja odustajem. Osjećam da odustajem. 

PUPAVKA: Ali zašto? 

VRABAC: Zašto? Pitaš me zašto? Zar ti nisam rekao: "Razmažen sam i 
nepouzdan karakter. Ništa ne radim, samo skačem s grane na granu. 
Jedan dan slobodouman, drugi suzdržan. Znaš, ja nisam iskren." 

PUPAVKA: To dođe svakome. Leti, očisti rđu sa svoga srca. 
VRABAC: Svega mi je dosta. Dođe mi se da se napijem. 
PUPAVKA: I onda? Što bi ti pio u ovoj pustinji? 

I kako ptica, zbunjena, ne reče ništa, Pupavka nastavi: 
PUPAVKA: Vlastitu krv, možda. 


Jedna druga ptica opusti se, i padne na zem/ju, govoreći: 



DVOSTRUKAPTICA: Ne mogu dalje. 

PUPAVKA: Zašto, ptico? 

DVOSTRUKA PTICA: Zato jer sam neprijatelj 
sam sebi. Zar ne vidiš? Imam jednog razbojnika 
koji me zaustavlja. Ne poznajem ga, ali je u meni. 
Osjećam ga. Ako ova pustolovima potraje, on će 
me napasti i ubiti. 


Dvolična ptica uŠuti. Pupavka joj se nježno obrati pričom: 


PUPAVKA: Poznavala sam jednog starog grobara. Pitala sam ga: "Ti si 
proveo život kopajući jame u zemlji, Što je najljepše Što si vidio?" 
"Sedamdeset godina kopam rupe", odgovorio je "a niti jedan jedini put 
nisam pokopao svoje žudnje". 

Dvolična ptica ostade zamiŠ/jena. Mrači se. 

GOLUBICA: Čini mi se da stiže noć. 


PUPAVKA: Zaustavimo se ovdje noćas. 

Smještaju se kad se smrači. Odjednom stiže ŠiŠmiŠ i upita ih: 
ŠIŠMIŠ: Što radite tu? 


GOLUBICA: Odmaramo se. 

V V V ^ 

SISMIS: A zašto se odmarate? Da li se ja odmaram, ja? 
GOLUBICA: Umorne smo. 

ŠIŠMIŠ: Imate li kakvih novosti o suncu? 

ČAPLJA: Ništa od jučer navečer. 

ŠIŠMIŠ: Hajde, listajte! Vratite se! Brzo! U velikoj ste opasnosti! 
Hajde, ustajte! 

Ptice se uznemire. 

GOLUBICA: Ali kakva opasnost? O Čemu to govoriš? 

SISMIS: Hajde, ustajte! Znam sto govorim! Tako davno nisam vidio 
sunce! Letio sam godinama, godinama, uvijek u mraku. Zato sam leteći 
izgubio i krila i perje, pa sam rekao sam sebi: "Možda sam prešao na 
drugu stranu sunca." 

VRABAC: Poludio si od oholosti. Ti si naprosto zalutao. 

ŠIŠMIŠ: Zalutao? Ja? U mraku, tražeći novosti o suncu, letio sam 
tako daleko da sam prošao s druge strane sunca. 

GOLUBICA: Sanjaš. Kažeš da si u potjeri za suncem izgubio krila i 
perje. Ali ti nisi vidio put u mraku. Kako si onda mogao preletjeti? 
Mrav iz dna jame, kako da se uzdigne do mjeseca? 

V V v 

SISMIS: Ako želite spavati, spavajte. Noć čeka moj let. Idem tražiti 
u tmini novosti o suncu. 

Sprema se odletjeti i nestane. Ptice zadrijemaju. Neke uhvati strah i 
one pobjegnu. Pupavka reče publici: 

PUPAVKA: Na polasku bilo je stotine i stotine tisuća ptica. Ptice koje 
su krenule na put ispunile su svijet. Ali mnoge su se putem zaustavile. 
Neke su noću, tajno pobjegle. 

Noć blijedi. Vraća se svjetlo. 

PUPAVKA: One koje su ostale, polijetale su svako jutro. 

Ptice se bude, otresaju krila i lete. 

PUPAVKA: Jednog dana, leteći visoko, primijetile su u pustinji malu 
nepomičnu mrlju. Primaknule su se i opazile pustinjaka. 

Nadlijeću pustinjaka. Pupavka ga dvaput zazove. 

PUPAVKA: Oho! 

PUSTINJAK: Oho! 

PUPAVKA: Oho! 

PUSTINJAK: Oho! 


Slete kraj njega. Pustinjak ima dugu bradu. Pupavka ga upita: 
PUPAVKA: Još uvijek si tu? 

PUSTINJAK: Još uvijek. 

PUPAVKA: Reci mi: da li si našao odgovor? 

PUSTINJAK: Odgovor na Što? 

PUPAVKA: Na pitanje koje si postavio. 

PUSTINJAK: Ne. Nisam našao odgovor. 



ČAPLJA: Ali kakvo je to pitanje? 
VRABAC: Da, da, kakvo je pitanje? 
PUSTINJAK: Stvarno želite znati? 
Ptice odgovore potvrdno na svom jeziku. 
PUSTINJAK: E dakle, slušajte. 

Zavlada tišina. 

PUSTINJAK: B io sam prilično pošten Čovjek. Imao sam ženu i djecu. 
Odjednom me počela mučiti snažna potreba da jedem modre 

V 

patlidžane. Zelja me nije napuštala ni danju ni noću. Ali slutio sam, 
nešto mi je govorilo da će me, počnem li jesti modre patlidžane, 
zadesiti strašna, velika nesreća. Pokušao sam ih zaboraviti. Nastojao 
sam misliti na druge stvari. Na posao. Obitelj. Naranče. Na ovce. Ali 
stalno su mi u glavi bili patlidžani. Modri patlidžani. 

Zastane na trenutak. Ptice se namjeste za postav/janje pitanja. 

PUSTINJAK: I onda više nisam mogao izdržati, želja je bila jača. 
Majka mi ih je sjajno pripremila i počeo sam jesti. Ali tek Što sam 
pojeo polovicu prvog patlidžana, kad netko zakuca na vrata. Uđe 
Čovjek i spusti na zemlju glavu mog sina. Odsjekli su glavu mom sinu. 

Duboka tišina. 

PUSTINJAK: Znao sam da to ima neke veze s patlidžanima. Ali kakve? 
Sve sam napustio, zaista sve, i došao sam ovamo da nađem odgovor na 
to pitanje. 

ČAPLJA: I nisi ništa našao? 

PUSTINJAK: Ništa. 

DRUGA EGZOTIČNA PTICA: Kako živiš, čekajući u pustinji? 
PUSTINJAK: Razmišljam, kao Što vidiš. 

Zašuti. Drvenim ČeŠ/jem ČeŠ/ja dugu bradu. Odjednom, Golubica se 
stane smijati. Pustinjak je začuđeno pogleda i upita: 

PUSTINJAK: Zašto se smiješ? 

GOLUBICA: Zato Što mi je jasno. 

PUSTINJAK: Što ti je jasno? 

GOLUBICA: Zašto nisi našao odgovor? 

PUSTINJAK: I zašto nisam našao odgovor? 

GOLUBICA: Zato jer ne misliš na pitanje. 

PUSTINJAK: Ja? Ali samo na njega mislim! 

GOLUBICA: Greška. Misliš samo na svoju bradu. 

Pustinjak istog časa prestane češljati bradu i reče: 

PUSTINJAK: Imaš pravo. Vidim da imaš pravo. Potpuno si u pravu. 
Slušaj, jednog dana, bio sam tu već nekoliko mjeseci, možda godinu 
dana, odjednom, ugledam na zemlji nešto svjetlucavo. Svjetlucavi 
kamen. Pokupio sam ga. Evo, pogledaj. 

On pokazuje maleni kamen koji mu je služio kao ogledalo za češljanje 
brade. 

PUSTINJAK: I sad sam se ugledao u tom kamenu, vidio sam da imam 
prekrasnu bradu. Onda sam brzo pronašao jedan komad drveta i 
izdjelao ČeŠalj za uređivanje brade! 

Ustane, stane je Čupati i bacati dlake na sve strane: 

PUSTINJAK: Ali sad je s tim gotovo! Možete vidjeti: ja ću iščupati tu 

V 

odvratnu bradu! Tu prokletu bradu! Čupam je! Bacam je! Neka je nosi 
vjetar! Uskoro više neću imati brade! Uopće! Niti jednu dlaku! 

Tog Časa Golubica se ponovo stade smijati. Pustinjak se zaustavi, 
zbunjen, pogleda je i upita: 

PUSTINJAK: Zašto se smiješ? 

GOLUBICA: Zašto se smijem? Zato Što opet misliš samo o bradi! 

Ptice prasnu u smijeh. Ostave pustinjaka samog u pustinji, izgubljenog, 
usred ostataka brade. Pupavka im reče: 

PUPAVKA: Hajdemo, brzokrile ptice. Skupite svoje srce i pođimo, diže 
se povoljan vjetar. Hajdemo, lijene i znatiželjne ptice. 

I poletješe ponad pustinje. 

GOLUBICA: Ako dođemo pred Simorga, Što da ga pitamo? 

PUPAVKA: Ono Što najviše želiš. 

GOLUBICA: Želim ga vidjeti. 

PUPAVKA: Onda ga nemoj ništa pitati. 

ČAPLJA: Reci: Kakve darove da mu donesemo? 

PUPAVKA: Ono što nema, to mu donesi. 

ČAPLJA: Ima znanje, tajne. 

PUPAVKA: Ponesi mu svoj žar i svoju bol. 

SOKOL: Pogledaj tamo! 

VRABAC: Gd je? 

PUPAVKA: Zar to nije vrabac koji hoda? 

Pojavljuje se ptica koja lagano prelazi pustinju. Ptice se postave oko 
nje. 

GOLUBICA: Ali odakle dolaziš? 

VRABAC: Sam si? 

SOKOL: Zašto se ne služiš krilima? 

Ptica im odgovori ne zaustavljajući se: 

^ 

PTICA HODAĆ: Zavjetovao sam se da ću ovu pustinju prijeći pješice. 
Hodajući. Htio sam vidjeti Simorga. 

VRABAC: I jesi li ga vidio? 

PTICA HODAČ: ... Krenuo sam pješice i prešao pustinju. 

DRUGA EGZOTIČNA PTICA: Mora da si mnogo propatio. 

PTICA HODAČ: Hodao sam četrnaest godina. 

PRVA EGZOTIČNA PTICA: I ti si došao do kralja pustinje? 

PTICA HODAČ: Da. 

PRVA EGZOTIČNA PTICA: Je li još daleko? 

PTICA HODAČ: Nisam računao, ovako pješice. 

SOKOL: Jesi li vidio Simorga? 

Č APL J A : Kakav j e? 

PTICA HODAČ: Simorg? Ne. Ne. Nisam vidio Simorga. Kad sam stigao 
na kraj pustinje, rekao sam sam sebi: tu je eto kraljevstvo koje sam 
zazivao u mojim strastvenim molitvama. Moj je zavjet izvršen. Odlučio 
sam okrenuti natrag. 

ČAPLJA: Odustao si vidjeti Simorga? 

^ 

PTICA HODAĆ: Postigao sam savršenstvo koje ja mogu postići. 
Nepotrebno je ići dalje. 

ČAPLJA: I vraćaš se, opet pješke? 

PTICA HODAČ: Pješke. Moram biti vjeran svome zavjetu. Sretan put. 

Ode. Ptice polete. Iznenadi ih oluja. Sve su s/abije i slabije, skoro na 
samrti. 

ČAPLJA: Pogledajte ispod naših krila sve te leŠeve pustolovnih ptica. 
GOLUBICA: Zatekla ih je smrt. 

DRUGA EGZOTIČNA PTICA: Mislim da sljedeću prepreku neću moći 
savladati. 


PUPAVKA: Zar vam se ne čini da se život sastoji od nekoliko udisaja? 
Tko se rodi, umre. Ode u zemlju i vjetar ga raznese. Kao kap vode 
pomiješana sa zemljom. 


U tom času iz pustinje iskrsne starac i vikne : 



STARAC: Što ti znaš o smrti? 


^ | I doda začuđenim pticama: 

STARAC: Nikad nije Čovjek, niti mlad niti 


L 

^ Potpuno sam se povukao iz svijeta. Vidim 
neustrašive putnike kako dolaze i kažem im: 
"Vaše lešine hoću! Tamo kamo idete, neće vam biti potrebne." 


star, mogao prikladno govoriti o smrti. 
VRABAC: Kako znaš? Tko si ti? 
ig STARAC: Ja stanujem ovdje, u dnu pustinje. 


Pokusa uloviti ptice ali se one odupru. 


GOLUBICA: Zar da ovdje umremo? 

STARAC: Ako želite dalje, nešto mora nestati. Ah, ja sam vidio 
Feniksovu smrt. 


Sprema se otiči. Ptice ga dostignu i uhvate. 

GOLUBICA: Feniks? 


VRABAC: Vidio si Feniksa? 

PRVA EGZOTIČNA PTICA: Zar Feniks postoji? 
DRUGA EGZOTIČNA PTICA: Zar Feniks umire? 


STARAC: Da. Vidio sam ga. To je prekrasna ptica. Ima nevjerojatno 
dug i Čvrst kljun, probušen rupama 
kao flauta. Svaka od tih rupa 
proizvodi zvuk, a u svakom od tih 
zvukova ima jedna naročita tajna. Kad 
se poigra kljunom, uznemire se ptice i 
ribe. Najkrvoločnije životinje Šute. 

Feniks živi oko tisuću godina i 
nepogrešivo zna trenutak svoje smrti. 

Kada taj trenutak dođe, skupi oko 

sebe hrpu lišća i bolno, iz najveće dubine svog Čistog srca, ispušta 
tužne krikove. 



Izrekavši to, na tlu ispred sebe raspr oštre velik, crn veo. 

STARAC: Sve ptice dolaze prisustvovati prizoru njegove smrti i 
slijedeći njegov primjer, mire se s umiranjem. 

Tišma. 


Jedna za drugom osobe prilaze i stav/jaju ptičje obličje na velik, crn 
veo. 


Kad završe, starac nastavi. 

STARAC: Kada Feniksu dospije zadnji dah života, on udari krilima, i 
strese perje. Pokret stvori vatru. Vatra zapali lišće. Istog se časa, 
drvo i ptica pretvore u žeravicu, onda u pepeo. Kad nestane i 
posljednja iskra, mali se Feniks pojavi usred vrelog pepela. 

U tišini, svi podignu oč i prema nebu, lagano, kao da če pratiti dizanje 
novoga Feniksa. Onda starac pokupi ptičje košuljice u velik, crn veo, 
povuče se u pustinju govoreći: 

STARAC: Cijeli sam život mjerio vjetar. Kada me ovaj život napusti, 

nađete li me, pokopajte me gdje poželite i gotovo. 

Nestane. Tog Časa , jedna ptica ustane. To je Sokol. 

SOKOL: Pogledajte! 

Okruže je tražeći Što im on to pokazuje. 

VRABAC: Što vidiš? 

SOKOL: Tamo! Planinu! Vidi se Čak i ulaz u dolinu! Vidite li? 

DRUGA EGZOTIČNA PTICA: Ne! Ja ništa ne vidim! 

SOKOL: Ali pogledaj! Ovdje, naprijed! 

VRABAC: Ah, da! Vidim je! 

ČAPLJA: Da! Tamo! 

SOKOL: Stigli smo! Prošli smo pustinju! 

PUPAVKA: Smirite se, ptice! Mir. Ne zavaravajte se. Nismo stigli. 
Putovanje nije gotovo. 

GOLUBICA: Što kažeš? 

PUPAVKA: Pustinja je samo predvorje. 

GOLUBICA: A sve naše rane? 

PUPAVKA: Ako si ranjena, nemoj to nikome reći. Prava bol tek ovdje 
počinje. 

VRABAC: Odlazim. Vraćam se istim putem. 

PUPAVKA: Niti jedna ptica ne može ponovno živa preletjeti pustinju. 

ČAPLJA: Ne možemo ići dalje! A ne možemo se vratiti! 

PUPAVKA: Otjerajte užas iz vaših duša. Slušajte me. Moramo prijeći 
sedam dolina, jednu po jednu. U svakoj je dolini tajna koju moramo 
razotkriti. Nitko se nije vratio na ovu stranu nakon Što je prešao 
sedam dolina. Ne znam Što nas Čeka na drugoj strani. 

ČAPLJA: ZnaŠ li imena dolinama? 

PUPAVKA: Prva je dolina traganja. 

Ustanu, nepomične. Odjekuje glazba. 

Sedam dolina 


Kada se stišala glazba, Pupavka reče: 

PUPAVKA: Uđimo. Tražimo. JoŠ je mnogo strpljenja potrebno 

strpljivima. 

Pojavi se Čovjek koji, pjevuseći, uporno prosijava zem/ju sitom. Ptice ga 
radoznalo gledaju i Golubica upita: 

GOLUBICA : Što tražiš? 

ČOVJEK SA SITOM: Tražim svoj put. 

GOLUBICA: Nadaš se da ćeš ga na ovaj način naći? 

ČOVJEK SA SITOM: Moram ga tražiti posvuda ako ga želim jednog 
dana negdje naći. 

Udalji se tražeći i p je vuseći. 

PUPAVKA: Većina se ovdje zaustavlja. Stavili smo na kocku, i život i 
razum, da bismo razumjeli savršenstvo atoma. 

ČAPLJA: Moramo krenuti kao luđaci, vođeni smo našim ludilom. 

PUPAVKA: Uđimo u drugu dolinu. 

Pojavi se kugla. Okreće se oko svoje osi. Pokreće je osoba s drvenim 
batom. Iza njega je Čovjek koji svira violinu i okreće se kao i kugla. 
Sokol ga upita: 

SOKOL: Zašto se i ti vrtiŠ? 

EGZOTIČNA PTICA: Zašto gledaš ovu kuglu? 

V 

Čovjek s batom odgovori: 

ČOVJEK S BATOM: Zato jer je ona u pokretu kao i on. Zavedena je 
kao i on. Oboje su bez glave i bez nogu. Ona zna njega, on zna nju. 
Mogu razgovarati. Ali kugla je mnogo sretnija od njega. 

DRUGA EGZOTIČNA PTICA: Zašto? 

ČOVJEK S BATOM: Jer je dodirnem s vremena na vrijeme mojim 
drvenim batom. 

ČAPLJA: Koja je ovo zagonetka? 

ČOVJEK S BATOM: On je kao ova kugla, ali je pretrpio više boli od 
nje. Kugla je sjedinjena s batom preko udaraca koje joj dajem. A on 
ostaje udaljen od svoje ljubavi ... A udarce osjeća u svom srcu. 

Dvije osobe iziđu. Ptice ostanu smetene. Pupavka im pokusa pomoći. 

PUPAVKA: U ovoj dolini treba potpuno uroniti u Ljubav. Treba sasvim 
izgubiti glavu. 

Počne tresti njihove glave i ruke. 

SOKOL: Ja ne poznajem ljubav. Ljubav me ispunja zebnjom. Treba joj 
boli i krvi srca. Zarije se poput pile u vrat i probija se tijelom. 

VRABAC: Bojim se. 

Cap I ja se obrati uplašenom Vrapcu. 

ČAPLJA: Dijete moje, ljubavna igra je neophodna za mudrost. Ljubav 
te ubija. Ali ti u isto vrijeme daje i snagu. Ne gleda te s prezirom, jer 
ništa nije iznad tebe. Ona je djelo anđela i stvorena je za te. 

Cap/ja povuče Vrapca za ostalim pticama. Kretnje postaju sve 

mahnitije. Okreću se oko sebe i na kraju padnu na zemlju, iscrpljene. 

PUPAVKA: Odmorimo se sada. Dolina Ljubavi je prijeđena. 

Iscrpljene, ptice legnu, zadrijemaju. Sokol se prvi probudi. 

SOKOL: Zašto smo zaspali? Što se događa? 

Bude se i ostale ptice. 

SOKOL: Otkud nam tako Čudna obamrlost? 

ČAPLJA: Pupavko, Što se dogodilo dok smo spavale? 

PUPAVKA: U prvoj se dolini traži. U drugoj, izgara od ljubavi. Sada 
smo u dolini Saznanja. 

ČAPLJA: Ali zašto su nas uspavali? 

PUPAVKA: To znaci: "Ostani budan!" Kročiš vrtoglavim putem. Nitko 
ne zna točno duljinu puta. Svatko napreduje ritmom svog koraka. 

Svi su živnu/i. 

SOKOL: Postavimo straže. Ne dopustimo da nam se itko prikrada. Ne 
spavajmo. Čuvajmo naša srca jer uokolo ima lopova. 

Naglo se zaČuju jecaji. Ptice ugledaju Čovjeka koji je dolazio plačući i 

vadeći nešto iz očiju. 

GOLUBICA: Što to vadiš iz očiju? 

ČOVJEK KOJI PLAČE: Skupljam suze, jednu po jednu. 

GOLUBICA: Čuvaš ih? 

ČOVJEK KOJI PLAČE: Naravno. Zar ne vidiš da se pretvaraju u 
kamenje? Svjetlucavo, drago kamenje. 

Uzme suzu među prste. Golubica je bita opčinjena. 

ČOVJEK KOJI PLAČE: Imam cijelu zbirku. Hoćeš da ti ih pokažem? 

GOLUBICA: Molim te. 

ČOVJEK KOJI PLAČE: Ovdje su sve moje suze. Pogledaj. Koja ti se 
najviše sviđa? 

GOLUBICA: Sve su prekrasne. 

ČOVJEK KOJI PLAČE: Želiš jednu? Izaberi. Želiš ovu? Uzmi. Lako ću 
opet do njih doći. 

U tom trenutku Pupavka vikne Golubici 

PUPAVKA: Idemo, Golubice! Naprijed! 

GOLUBICA: Samo Čas! Jesi li vidjela ljepotu ovog kamenja? 

PUPAVKA: Dođi. Neka te ništa ne zaustavi. Zaokupi li te ijedna stvar, 
postat će idol. 

Golubica se bolno odvoji od kamenja. Pridruži se ostalim pticama. Uđu u 

Četvrtu dolinu. 

PUPAVKA: U Četvrtoj dolini puše hladan vjetar. U trenu opustoši 
beskrajan prostor. Sedam oceana je samo bara vode. Sedam planeta 
samo iskra. Sedam nebesa, leš. Sedam pakala, razbijeno ogledalo. 
Mrav ima snagu stotine slonova ali se to ne može prozrijeti razumom. 

VRABAC: Koja je to dolina? 

PUPAVKA: Nju nije tako lako prijeći kao što misliš. Ako se zaustaviš, 
okamenit ćeš se i umrijeti. Ali nastaviš li hodati, iz vječnosti ćeš 
začuti krik! 


Slušaju. Začuje se daleki krik. 

PUPAVKA: Naprijed! 

Pojave se dvije osobe. Jedna nosi pio Ču prekrivenu pijeskom. Druga 
govori: 

ASTROLOG: Zar niste nikada vidjele, ptice, astrologa koji ispred sobe 
stavi ploču prekrivenu pijeskom. Onda označi zvijezde i planete, nebo 
i zemlju, zodijak, izvede dobre i loše predznake, izvede kuću rođenja i 
smrti. Tada digne ploču i prspe pijesak. 

Pijesak se prospe na zem/ju. 

ČAPLJA: Ne vidim nikakvu svrhu mom postojanju jer sve sto sam rekao 
ili učinio nije ništa. 

SOKOL: Imam samo vjetar u ruci. 

PRVA EGZOTIČNA PTICA: 

Sve što je bilo, sve Što će biti, 
dobro i loše, samo je atom. 

Zar je važno da li se 
pokoljenja ponavljaju ili ne? 

Ako tisuće svjetova nestaje u 
prašinu, zar je onda Čudno da 
se i svijet u kojem mi živimo rastače? 

PUPAVKA: Došli smo do mjesta gdje nema ničega. Do doline NiŠtavila. 
Ali pazite, Čak i ono ima tajnu. 

Pokret Pupavke usmjeri pažnju ptica prema astrolozima. 

ASTROLOG: Ako vidiš svijet koji izgori do srži, ostaje samo san. Ali 
ako se sve i vrati u niŠtavilo, od ribe do mjeseca, ipak će se u dubini 
neke jame naći nožica šepavog mrava. I sve može ponovno početi. Ako 
se dva svijeta unište u isti Čas, ne može se poništiti postojanje 
prašine. A ako ne ostane nikakav trag, niti od ljudi niti od duha, 

obrati pažnju na tajnu kapi kiše. 

Nakon trenutka tišine, Pupavka nastavi: 

PUPAVKA: Naprijed. Nema veće opasnosti od nepokretnosti. Naprijed! 
Stradat ćete prije cilja! 

I oni krenuše. 

SOKOL: Pogledajte! 

Na jednoj ploči pojavljuju se različiti predmeti od voska: palma, 

Škorpion i Čovjek. Rasporedio ih je astrolog. Ptice pristup iŠe. 

SOKOL: Palma, Škorpion i Čovjek. 

Astrolog pokazuje jedan za drugim kao da im postav/ ja pitanja. 

VRABAC: Koja je razlika između ove tri stvari? 

Astrolog odobri pitanje, pokaže na osta/e ptice. 

PRVA EGZOTIČNA PTICA: Ne znam. 

DRUGA EGZOTIČNA PTICA: Niti ja. 

ČAPLJA: Ja znam. Sve je oprečno. 

Oni počeše mijesiti voštane predmete dok nisu oblikovali kuglu. 

ČAPLJA: Pogledajte tajnu voska. Mada vidiš mnogo jedinki, u stvari 
postoji malen broj. Samo jedan. To je dolina Jedinstva. 

SOKOL: A Škorpion je nestao. 

PUPAVKA: Škorpion? U tebi je, dobro sakriven. Kaže se da je 
zadrijemao. Ali ako ga samo malo dotakneŠ, imat će snagu stotinu 
zmajeva. Snažno će te ugristi Čak i u grobu. 

Pojavi se rob kojeg smo več vidjeli kad su ga omamljenog odveli pred 

princezu. Luta ovim predjelima, smeten, utučen. 

SOKOL: Zar te nismo već prije vidjeli. 

ROB: Da. Vidjeli ste me dok sam bio živ. Proveo sam noć s princezom, 
ništa nije bilo ravno tom savršenstvu. Vidio sam i nisam vidio. 
Dodirivao sam, i nisam dodirivao. Ništa na svijetu nije Čudnije od 
nečeg što nije ni tamno ni svijetlo. 

ČAPLJA: To je istovremeno i dan i noć a nije niti dan niti noć. 

DRUGA EGZOTIČNA PTICA: Gdje smo? 

PUPAVKA: Dok je putnik prolazio kroz šestu dolinu, nestane, kao i 

V 

zemlja po kojoj je hodao. Ostaje zapanjen. Sto je ovdje inteligencija? 
Ona je ostala pred vratima kao slijepo rođeno dijete. Krenuli smo u 
dolinu Nepomičnosti. 

GOLUBICA: Ostaje li još jedna dolina? 

PUPAVKA: Da, ali nju je nemoguće opisati. 

SOKOL: Ništa ne vidim. 

PRVA EGZOTIČNA PTICA: Ništa ne čujem. 

ČAPLJA: Sledila sam se od straha. Da li je ovo dolina Smrti? 

PUPAVKA: Izmučene ptice, slušajte me. Najteži je ovaj posljednji 
korak. S pomnjom se hrani biće. Ono raste. Onda sve izbriše smrt. 
Postaje prašina s puta. Ali u tom času, spozna tisuću tajni koje nije 
znalo. 

GOLUBICA: Ali kakve tajne? Čemu ih znati? 

VRABAC: Čemu taj smrtni napor? 

PUPAVKA: Pogledajte. 

Jedna osoba donese svijeću. Druga donese leptire. 

Prva ispriča: 

POKAZIVAČ SJENA: Jednog su se dana leptiri skupili obuzeti željom 
da se sjedine sa svijećom. Prvi je leptir otišao sve do udaljenog 
dvorca, unutra opazio svjetlost jedne svijeće. Vrati se, ispriča što je 
vidio, ali mudri leptir koji je predsjedavao skupu reče da je to 
premalo. 

Ptice pažljivo slušaju. 

Pomoćnik Pokazivača sjena upravlja leptirima. 

POKAZIVAČ SJENA: Drugi je leptir došao tik do svijeće. Krilima je 
dotaknuo plamen i svijeća je pobjedonosno zaplamtjela. Vratio se, 
sprženih krila, ispričao svoje putovanje. Ali mudri leptir reče: "Tvoje 

objašnjenje nije dovoljno točno". Dakle, treći je leptir ustao, pijan od 
ljubavi. Zanosno se osovio na stražnje noge i snažno se odbacio prema 
plamenu. Udovi su mu pocrvenili poput vatre. Sjedinio se s plamenom. 
Tada, mudri leptir koji je podalje promatrao reče ostalima: "Naučio 
je što je želio znati. Ali razumio je samo on, to je sve." 

Dvije se osobe po vu kose. 

Ptice su osta/e načas u tišini, onda Sokol pogleda oko sebe i upita 
Pupavku: 

SOKOL: Ali jesmo li mi živi ili mrtvi? Gdje je Simorg? Pokaži nam ga! 
Prešli smo sve doline! 

PUPAVKA: Doline? Koje doline? 

GOLUBICA: Sedam dolina koje smo morale prijeći. 

PUPAVKA: Ništa niste prešle, ptice. Te su doline samo tajanstvo, samo 
san. Priviđenje vaše mračne glave. Pogledajte, stalno smo na istom 
mjestu. 

Ptice ostanu u mjestu, nepomične. 

Pupavka se izdvoji i reče publici: 

PUPAVKA: Ptice spustiše glave okrvavljena srca. Mnoge su na mjestu 
umrle. Ostale krenuše na put. 

Ptice su nepokretne dok Pupavka nastavlja: 

PUPAVKA: Uporno su putovale godinama, nestale su gotovo sve, 
proždirane žeđu, spržene suncem, žalosno razderane od divljih 
životinja. Neke su se zaustavile zapanjene Čudima putovanja. Ostale 
su zaboravile razlog traženja te su se izgubile. Samo je nekoliko njih 
došlo do cilja. MaloduŠne, stare, uništenih tijela, stigle su pred 
Simorgova vrata. 

Simorg 


Pojavi se Komorni k i upita: 

KOMORNIK: Odakle dolazite, ptice? 

PUPAVKA: Dolazimo izdaleka. 

KOMORNIK: Što želite? 

VRABAC: Da vidimo Simorga, našega kralja. 

KOMORNIK: Što bi on s vama, nemoćnom Šakom zemlje? Odlazite! 

ČAPLJA: Dugo smo putovale. Kralj se mora udostojati nakon toliko 
bola! 

KOMORNIK: Smućene glave, možete mu ponuditi samo jecaje! Vratite 
se natrag! 

SOKOL: Na putu nas Čeka smrt. 

KOMORNIK: U svemiru vaši životi nisu ništa. Tisuće svjetova punih 
bića samo su mrvica pred vratima ovog vladara! Hajde, odlazite! 

GOLUBICA: Ne odbijaj nas! Kamo da krenemo? 

PRVA EGZOTIČNA PTICA: Gorimo od ljubavi prema kralju! 

VRABAC: KomorniČe, otvori nam vrata! 

ČAPLJA: Pusti nas da vidimo! 

DRUGA EGZOTIČNA PTICA: Ne odbijaj nas! 

GOLUBICA: Milost! 

KOMORNIK: Odlazite! 

Zatvori vrata i udalji se, ostavivši ptice same. 

PUPAVKA: Sama Pupavka izgubila je snagu. Oprostite mi, ptice, luđački 
sam vas zavela na ovo dugo putovanje. Mojom greškom smo iscrpljene i 
zavedene. Prevarila sam se. Bila sam kao i vi, žrtva jedne obmane. 

U tom Času pojavi se Komorni k. Gleda jadno stanje ptica i reče: 

KOMORNIK: Još uvijek štetu? 

One ne odgovore. Sa Štapovima u ruci Komorni k im se približi i reče: 

KOMORNIK: Dovest ću vas pred Simorga. Dođite. 

Skupile su posljednju snagu, usta/e, uhvati/e svaka po jedan Štap i 

slijedile Komornikove kretnje. Pupavka napokon reče : 

PUPAVKA: Vrata su se otvorila. Otvorilo se i sto zastora. Najživlja 
svjetlost zablijesti. Konačno su promatrale Simorga, i vidjele su da je 
Simorg - one same - one su bile Simorg. Gledajući u Simorga vidjele su 
da je to zaista Simorg. I da su se same gledale vidjele bi da su one 
same Simorg. Uistinu su tvorile samo jedno biće. Nitko na svijetu nije 
Čuo ništa slično. 

Ptice su načas nepomične u prisutnosti Simorga - njih samih. 

PUPAVKA: Ne razumijevajući ništa, pitale su Simorga ne služeći se 
jezikom. Pitale su ga veliku tajnu. Onda im Simoirg reče, ne služeći se 
jezikom: "Sunce mog veličanstva je ogledalo. Onaj koji se u njemu 
ogleda, vidi tamo svoju dušu i tijelo. Vidi se potpuno. Kad bi vas bilo 
trideset ili četrdeset, vidjele biste trideset ili četrdeset ptica u 
ogledalu." Onda su se ptice zauvijek izgubile u Simorgu. Sjena se 
pomiješala sa suncem, to je sve. Put ostaje otvoren, ali nema više ni 
vodiča ni putnika. 

Farid Uddin Attar, slavni perzijski pjesnik iz XII 
stoljeća, rođen je u Neshapuru, istom selu u kojem je 
rođen jedan drugi pjesnik — Omar Hajjam. 

Od oca je naslijedio trgovinu miomirisima, ljekovitim 
biljkama i mirodijama, što spominje i u svojim knjigama. 
Pripšuje mu se ogroman broj djela od kojih su neka 
sigurno apokrifna. Oko njegova imena isprele su se 
mnoge legende. Jedna od njih kaže da se okrenuo duhovnom životu, nakon 
što je odbio dati milodar prosjaku a ovaj potom naprasno umro na njegovu 
pragu. Posvetio se sufizmu, staroj, snažnoj mističkoj tradiciji čiji je cilj 
uspostavljanje osobnog i neposrednog kontakta s višom sviješću. 

Važio je za najpismenijeg i najkulturnijeg čovjeka svoga doba. 

Mantic Uttair (Mantik al-tair) — Govor, Sabor, Sjedinjenje ili 
Konferencija ptica, poema je od četiri tisuće šest stotina četrdeset 
osam stihova. Za razliku od Jedan-Claude Carriereove dramatizacije, gdje 
čitav drugi dio čini put ptica k Simorgu, izvorna Attarova poema 
usredsređuje se na nagovaranje, isprike i prepirke ptica pred polazak, uz 
ogroman broj anegdota. 

Na kraju Sabora ptica, svjestan svoga genija, Attar piše: »Onaj koji 
nije osjetio miris moje besjede nema pristupa putu ljubavnika ... Ostavio 
sam spomen na jeziku smrtnih i moja će knjiga biti to sjećanje.« 

Ali ujedno priznaje: 

»Baviti se stihotvorstvom bila je prazna izlika jer se nisam odlučno uputio 
putem ... Mnogo sam ulja prosuo na pijesak, mnoge sam perle vezao 
svinjama o vratove ... Ne znam gdje sam, tko sam, i što sam ... Nisam 
iskoristio život koji mi je bio dodijeljen ... Zatečen sam između vjere i 
nevjere.« 

»Srce mi govori: u vatri sam, nemoj me optuživati, izgorjet ću ako ne 
progovorim. Ocean moje duše diže valove na tisuću načina; kako mogu 
šutjeti?« 

Poginuo je u masakru za vrijeme invazije Mongola 1229. Po jednoj 
predaji imao je tada preko sto godina. 



/ftfan. 



